Proposta għal DEĊIŻJONI TAL-KUNSILL dwar l-iffirmar, f’isem l-Unjoni Ewropea u l-Istati Membri tagħha, u l-applikazzjoni provviżorja tal-Protokoll li jemenda l-Ftehim Ewro-Mediterranju dwar l-Avjazzjoni, bejn l-Unjoni Ewropea u l-Istati Membri tagħha minn naħa, u l-gvern tal-Istat tal-Iżrael min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea /* COM/2014/0370 final - 2014/0188 (NLE) */





MEMORANDUM TA’ SPJEGAZZJONI 1) Kuntest tal-proposta 110 || · Ir-raġunijiet għall-proposta u l-objettivi tagħha / il-kuntest ġenerali Il-Ftehim Ewro-Mediterranju dwar l-Avjazzjoni, bejn l-Unjoni Ewropea, l-Istati Membri tagħha u l-Istat tal-Iżrael ġie nnegozjat abbażi tad-Deċiżjoni tal-Kunsill adottata f'April 2008 li tawtorizza l-ftuħ tan-negozjati. Il-Ftehim ġie iffimat fit-10 ta’ Ġunju 2013. 120 || Ir-Repubblika tal-Kroazja daħlet fl-Unjoni Ewropea fl-1 ta' Lulju 2013. Skont l-Artikolu 6(2) tal-Att dwar il-Kundizzjonijiet tal-Adeżjoni, il-Kroazja ntrabtet li taderixxi mal-ftehimiet konklużi jew iffirmati mill-Istati Membri u l-Unjoni ma’ wieħed jew aktar pajjiżi terzi jew organizzazzjoni internazzjonali. Il-proċedura simplifikata tapplika għall-adeżjoni mal-ftehim mal-Iżrael msemmi hawn fuq. Protokoll għandu għalhekk jiġi ffirmat skont dik il-proċedura u l-Artikolu 218(5) tat-Trattat dwar il-Funzjonament tal-Unjoni Ewropea. Il-Protokoll jipprevedi l-addattamenti lingwistiċi meħtieġa tal-Ftehim li jirriżultaw mill-adeżjoni tal-Kroazja. 130 || · Dispożizzjonijiet eżistenti fil-qasam kopert mill-proposta Id-dispożizzjonijiet tal-Protokoll jieħdu post jew jikkumplimentaw id-dispożizzjonijiet fil-Ftehim Ewro-Mediterranju dwar l-Avjazzjoni, bejn l-Unjoni Ewropea, l-Istati Membri tagħha u l-Istat tal-Iżrael. 140 || · Il-konsistenza ma’ politiki u objettivi oħra tal-Unjoni Il-Ftehim mal-Iżrael, sieħeb tal-avjazzjoni ewlieni fir-reġjun tal-Mediterran, huwa kisba importanti fil-proċess tal-istabbiliment ta’ Spazju Komuni għall-Avjazzjoni bejn l-UE u l-ġirien tan-Nofsinhar u tal-Lvant tagħha. Jifforma parti mill-qafas ta' politika esterna tal-avjazzjoni tal-Unjoni stabbilit bil-Kommunikazzjoni tal-Kummissjoni COM(2005)79: "Developing the agenda for the Community's external aviation policy" (Niżviluppaw l-aġenda għall-politika esterna tal-avjazzjoni tal-Komunità) u reċentement rivedut bil-Kommunikazzjoni tal-Kummissjoni COM(2012)556: "The EU's External Aviation Policy - Addressing Future Challenges" (Il-Politika Esterna tal-Avjazzjoni tal-UE - Nindirizzaw l-Isfidi Futuri) u l-Konklużjonijiet tal-Kunsill korrispondenti. 2) Konsultazzjoni mal-partijiet interessati u l-valutazzjoni tal-impatt || · Konsultazzjoni mal-partijiet interessati 211 || Metodi ta’ konsultazzjoni, setturi prinċipali fil-mira u profil ġenerali ta’ dawk li wieġbu Mhux applikabbli 212 || Sommarju tat-tweġibiet u kif ġew ikkunsidrati Mhux applikabbli 3) L-ELEMENTI LEGALI TAL-PROPOSTA 305 || · Sommarju tal-miżuri proposti Il-Protokoll jiżgura l-emenda meħtieġa li għandha ssir fil-Ftehim Ewro-Mediterranju dwar l-Avjazzjoni, bejn l-Unjoni Ewropea l-Istati Membri tagħha u l-Istat tal-Iżrael wara l-adeżjoni tal-Kroazja mal-UE fl-1 ta’ Lulju 2013. 310 || · Bażi legali L-Artikolu 100(2) u l-Artikolu 218(5) tat-Trattat dwar il-Funzjonament tal-Unjoni Ewropea, flimkien mal-Artikolu 6(2) tal-Att ta’ Adeżjoni. 4) IMPLIKAZZJONIJIET BAĠITARJI 409 || Il-proposta ma għandhiex implikazzjonijiet għall-baġit tal-Unjoni. 5) INFORMAZZJONI ADDIZZJONALI 570 || · Spjegazzjoni dettaljata tal-proposta Il-Kunsill huwa mitlub japprova l-iffirmar tal-Protokoll li jemenda l-Ftehim Ewro-Mediterranju dwar l-Avjazzjoni, bejn l-Unjoni Ewropea, l-Istati Membri tagħha u l-Istat tal-Iżrael. Dan il-Protokoll għandu jkun applikat fuq bażi provviżorja mid-data tal-firma tiegħu. 2014/0188 (NLE) Proposta għal DEĊIŻJONI TAL-KUNSILL dwar l-iffirmar, f’isem l-Unjoni Ewropea u l-Istati Membri tagħha, u l-applikazzjoni provviżorja tal-Protokoll li jemenda l-Ftehim Ewro-Mediterranju dwar l-Avjazzjoni, bejn l-Unjoni Ewropea u l-Istati Membri tagħha minn naħa, u l-gvern tal-Istat tal-Iżrael min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 100(2) u l-Artikolu 218(5) tiegħu, Wara li kkunsidra l-Att tal-adeżjoni tar-Repubblika tal-Kroazja, u b’mod partikolari t-tieni subparagrafu tal-Artikolu 6(2) tiegħu, Wara li kkunsidra l-proposta mill-Kummissjoni Ewropea, Billi: (1) Fl-14 ta' Settembru 2012, il-Kunsill awtorizza lill-Kummissjoni biex tiftaħ negozjati, f’isem l-Unjoni Ewropea u l-Istati Membri tagħha, u r-Repubblika tal-Kroazja, biex tikkonkludi Protokoll li jemenda l-Ftehim Ewro-Mediterranju dwar l-Avjazzjoni, bejn l-Unjoni Ewropea u l-Istati Membri tagħha minn naħa waħda, u l-gvern tal-Istat tal-Iżrael, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (“il-Protokoll”). (2) In-negozjati ġew konklużi b’suċċess fit-12 ta' Diċembru 2013. (3) Il-Protokoll għandu jiġi ffirmat f’isem l-Unjoni u l-Istati Membri tagħha, suġġett għall-konklużjoni tiegħu f’data aktar tard. (4) Skont l-Artikolu 3(2) tiegħu, dan il-Protokoll għandu jiġi applikat b’mod provviżorju. ADOTTA DIN ID-DEĊIŻJONI: Artikolu 1 1. L-iffirmar tal-Protokoll li jemenda Ftehim Ewro-Mediterranju dwar l-Avjazzjoni, bejn l-Unjoni Ewropea u l-Istati Membri tagħha minn naħa waħda, u l-gvern tal-Istat tal-Iżrael, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea huwa b’dan awtorizzat f’isem l-Unjoni u l-Istati Membri tagħha, suġġett għall-konklużjoni tal-Protokoll imsemmi. 2. It-test tal-Protokoll huwa mehmuż ma’ din id-Deċiżjoni. Artikolu 2 Is-Segretarjat Ġenerali tal-Kunsill jistabbilixxi l-istrument ta' setgħat sħaħ lill-persuna/i indikata/i min-negozjatur tal-Protokoll biex jiffirma(w) il-Protokoll, suġġett għall-konklużjoni tiegħu.. Artikolu 3 Il-Protokoll għandu jiġi applikat fuq bażi provviżorja, skont l- Artikolu 3(2) tiegħu, mid-data tal-firma tiegħu mill-partijiet, sakemm jidħol fis-seħħ. Artikolu 4 Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fi Brussell, Għall-Kunsill Il-President ANNESSI Protokoll li jemenda l-Ftehim Ewro-Mediterranju dwar l-Avjazzjoni bejn l-Unjoni Ewropea u l-Istati Membri tagħha, minn naħa waħda, u l-gvern tal-Istat tal-Iżrael, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea. tal- Proposta għal Deċiżjoni tal-Kunsill dwar l-iffirmar, f’isem l-Unjoni Ewropea u l-Istati Membri tagħha, u l-applikazzjoni provviżorja tal-Protokoll li jemenda l-Ftehim Ewro-Mediterranju dwar l-Avjazzjoni, bejn l-Unjoni Ewropea u l-Istati Membri tagħha minn naħa, u l-gvern tal-Istat tal-Iżrael min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea PROTOKOLL Li jemenda l-Ftehim Ewro-Mediterranju dwar l-Avjazzjoni bejn l-Unjoni Ewropea u l-Istati Membri tagħha, fuq parti, u l-gvern tal-Istat tal-Iżrael, min-naħa l-oħra, sabiex titqies l-adeżjoni fl-Unjoni Ewropea tar-Repubblika tal-Kroazja IL-GVERN TAL-ISTAT TA' IŻRAEL minn naħa waħda; kif ukoll IR-REPUBBLIKA TAL-AWSTRIJA, IR-RENJU TAL-BELĠJU, IR-REPUBBLIKA TAL-BULGARIJA, ir-Repubblika tal-Kroazja, IR-REPUBBLIKA TA’ ĊIPRU, IR-REPUBBLIKA ĊEKA, IR-RENJU TAD-DANIMARKA, IR-REPUBBLIKA TAL-ESTONJA, IR-REPUBBLIKA TAL-FINLANDJA, IR-REPUBBLIKA FRANĊIŻA, IR-REPUBBLIKA FEDERALI TAL-ĠERMANJA, IR-REPUBBLIKA ELLENIKA, L-UNGERIJA, L-IRLANDA, IR-REPUBBLIKA TALJANA, IR-REPUBBLIKA TAL-LATVJA, IR-REPUBBLIKA TAL-LITWANJA, IL-GRAN DUKAT TAL-LUSSEMBURGU, MALTA, IR-RENJU TAL-PAJJIŻI L-BAXXI, IR-REPUBBLIKA TAL-POLONJA, IR-REPUBBLIKA PORTUGIŻA, IR-RUMANIJA, IR-REPUBBLIKA SLOVAKKA, IR-REPUBBLIKA TAS-SLOVENJA, IR-RENJU TA’ SPANJA, IR-RENJU TAL-ISVEZJA, IR-RENJU UNIT TAL-GRAN BRITTANJA U L-IRLANDA TA’ FUQ, billi huma partijiet għat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea u billi huma Stati Membri tal-Unjoni Ewropea (minn hawn ’il quddiem, l-"Istati Membri"), kif ukoll L-UNJONI EWROPEA, min-naħa l-oħra; Wara li kkunsidraw l-adeżjoni tar-Repubblika tal-Kroazja mal-Unjoni Ewropea fl-1 ta’ Lulju 2013, FTIEHMU KIF ĠEJ: Artikolu 1 Ir-Repubblika tal-Kroazja hija Parti għall-Ftehim Ewro-Mediterranju dwar l-Avjazzjoni ffirmat mill-Gvern tal-Istat tal-Iżrael u l-Unjoni Ewropea u l-Istati Membri tagħha fl-10 ta’ Ġunju 2013 (minn hawn’ il quddiem “il-Ftehim”). Artikolu 2 It-test tal-Ftehim fil-lingwa Kroata, li huwa mehmuż ma’ dan il-Protokoll, għandu jsir awtentiku taħt l-istess kundizzjonijiet tal-verżjonijiet lingwistiċi l-oħra. Artikolu 3 1. Dan il-Ftehim għandu jiġi approvat mill-Partijiet skont il-proċeduri interni u l-leġiżlazzjoni tagħhom stess. Għandu jidħol fis-seħħ fid-data tad-dħul fis-seħħ tal-Ftehim. Maldankollu, jekk dan il-protokoll ikun approvat mill-Partijiet Kontraenti f’data wara d-dħul fis-seħħ tal-Ftehim, imbagħad jidħol fis-seħħ skont l-Artikolu 30(2) tal-Ftehim. 2. Dan il-Protokoll għandu jkun parti integrali mill-Ftehim u għandu jiġi applikat fuq bażi provviżorja sa mill-iffirmar tiegħu mill-Partijiet. Magħmul fi …, f’żewġ kopji, fil- …. 2014, bil-Bulgaru, biċ-Ċek, bid-Daniż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ingliż, bl-Ispanjol, bil-Kroat, bil-Latvjan, bil-Litwan, bil-Malti, bl-Olandiż, bit-Taljan, bil-Pollakk, bil-Portugiż, bir-Rumen, bis-Slovakk, bis-Sloven, bl-Isvediż, bl-Ungeriż, u l-Lhudi fejn kull test huwa ugwalment awtentiku. GĦALL-ISTATI MEMBRI GĦALL-GVERN TAL-ISTAT TAL-ISRAEL GĦALL-UNJONI EWROPEA